**RØVERVISE**

*Tekst: Thorbjørn Egner – på dansk ved Halfdan Rasmussen*

Vi lister os af sted på tå,  
når vi går ud og røver;  
vi røver bare det, vi må,  
og det vi nu behøver.  
Nu ligger mørket over land.  
I byen sover alle mand.  
Vi drager af gårde  
med sæk og med spand,  
både Kasper og Jesper  
og Jonathan.

Hos byens bager går vi ind  
men røver kun lidt smuler;  
lidt brød, lidt mel, en slikkepind  
og tusind sukkerkugler.  
Det hænder dog, at Jonathan  
vil ha’ en honingkagemand,  
men ellers så tar vi os  
kun en tår vand,  
både Kasper og Jesper  
og Jonathan.

*Melodi: Thorbjørn Egner*  
Hos byens slagter ta’r vi kun  
et enkelt fad med finker,  
en oksesteg på tyve pund,  
lidt fars og nogle skinker.  
Til løven røver vi en gris  
en lille en, naturligvis!  
Men ellers så nøj’s vi  
med pølse og and,  
både Kasper og Jesper  
og Jonathan.

Og når vi så har sækken fuld  
af mad og meget andet,  
så røver vi lidt sølv og guld  
og drager ud på landet.  
Der tømmer vi den fyldte spand,  
og gør den gode mad i stand.  
Men ellers så gør vi,  
så lidt vi nu kan,  
både Kasper og Jesper  
og Jonathan.